recursal/SuperWikiNEXT-32B huggingface dataset:
ההיכל הביתי "**גריפ סנטר**" מבחוץ
ה"**ספלדיום ארנה**" מבפנים
**ק.ק. ספליט** (בקרואטית: **košarkaški klub Split**) היא קבוצת כדורסל קרואטית מהעיר ספליט, המשחקת בליגת העל הקרואטית.

בין 1990-1967 נקראה **יוגופלסטיקה ספליט**, לאחר מכן נקראה **פופ 84 ספליט**, וכיום נקראת ק.ק ספליט, כאשר ק.ק (K.K) הם ראשי התיבות של המילים כדורסל (Košarkaški) ומועדון (Klub).

היסטוריה
--------

הקבוצה נוסדה בשנת 1946, זכתה חמש פעמים באליפות יוגוסלביה, ארבע פעמים בגביע יוגוסלביה, בשנת 1972 הפסידה הקבוצה בגמר גביע אירופה לאלופות לאיניס וארזה בגמר שנערך בתל אביב.

רגע השיא של הקבוצה היה בשנים 1989–1991 הקבוצה זכתה 3 פעמים ברציפות בגביע אירופה לאלופות כאשר סגל הקבוצה התבסס בעיקר על שחקנים יוגוסלבים ולא אמריקנים בניגוד לקבוצות צמרת אחרות באירופה באותה התקופה. כמו כן באותה התקופה זכתה הקבוצה גם 4 פעמים ברציפות באליפות יוגוסלביה 1988–1991, ופעמיים ברציפות בגביע היוגוסלבי 1990-1991, כך שבשנים 1990-1991 זכתה הקבוצה בטריפל, אליפות וגביע יוגוסלבי וגביע אירופה לאלופות.

פירוקה של יוגוסלביה הביא לסיום תור הזהב של הקבוצה. היא אמנם נחשבת לקבוצת צמרת בקרואטיה, אך זכתה שם באליפות אחת בלבד 2003, כאשר הדומיננטיות שייכת כיום לציבונה זאגרב. בנוסף לכך ספליט גם ירדה מגדולתה בזירה האירופאית.

### ההיכל הביתי

היכל הכדורסל שבו משתמשת הקבוצה הוא **גריפ סנטר**, שכולל שני אולמות בעלי קיבולת של 3,500 מקומות או 6,000 מקומות. ובמשחקים בינלאומיים גדולים, עוברת הקבוצה לארח ב**ספלדיום ארנה** המכיל 10,931 מקומות.

תארים והישגים
-------------

* **הליגה הקרואטית**:
	+ אליפות (1): 2003
	+ מקום שני: 1993, 1994, 1996 ,1997, 2001, 2008, 2021
* **הגביע הקרואטי**:
	+ זכייה (5): 1992, 1993, 1994, 1997, 2004
	+ גמר: 1996, 1999, 2021
* **הליגה היוגוסלבית:**
	+ אליפות (6): 1971, 1977, 1988, 1989, 1990, 1991.
* **הגביע היוגוסלבי**:
	+ זכייה (5): 1972, 1974, 1977, 1990, 1991
* **גביע אירופה לאלופות**:
	+ זכייה (3): 1989, 1990, 1991
	+ גמר: 1972
* **גביע קוראץ'**:
	+ זכייה (2) 1976, 1977
* **גביע ספורטה:**
	+ גמר: 1973

שחקני עבר בולטים
----------------

* קרואטיהקרואטיה דינו ראדג'ה
* קרואטיהקרואטיה טוני קוקוץ'
* קרואטיהקרואטיה ניקולה וויצ'יץ'
* מקדוניהמקדוניה פטר נאומוסקי
* מונטנגרומונטנגרו דושקו איבנוביץ'

קישורים חיצוניים
----------------

ויקישיתוף מדיה וקבצים בנושא **ק.ק. ספליט** בוויקישיתוף
* אתר האינטרנט הרשמי של ק.ק. ספליט

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 305759807
* WorldCat (עם VIAF): 305759807

 |
פירוש נוסף ערך זה עוסק במאמינים במונותיאיזם מהתקופה הקדם איסלאמית. אם התכוונתם לאחת מארבע האסכולות הפרשניות של האסלאם הסוני, ראו האסכולה החנפית.
**חניף** (בערבית: **حنيف**, רבים: **حنفاء**, חֻנַפָאאְ') הוא מונח ערבי המתייחס למונותאיסט מן התקופה הקדם-אסלאמית שאינו יהודי או נוצרי.

אטימולוגיה
----------

השורש הערבי חנ"ף מציין "נטייה", ובפרט "נטייה למצב הנכון". לפיכך "חניף" הוא מי שנטה מן הדת הקיימת אל הדת הנכונה – המונותאיסטית.

בקוראן
------

המילה חניף נזכרת בקוראן 12 פעמים, 8 מתוכן ביחס לאברהם. כך, למשל, בסורה 3, סורת אל עִמְראן / איה (פסוק) 95: "אמור, אמת אמר אלוהים, לכן לכו בעקבות דת אברהם אשר נהג כחניף ולא היה בין עובדי האלילים". על סמך פסוק זה ואחרים התקבעה דמותו של אברהם כמודל המונותאיסטי האולטימטיבי. במסורת המוסלמית "דת אברהם" (בערבית: ملة إبراهيم) מכונה לעיתים "חניפיה". ההבדל בין חניף לבין יהודים ונוצרים משתקף בסורה 3, סורת אל עִמְראן / איה (פסוק) 67: "אברהם לא היה יהודי ולא נוצרי, אלא היה חניף מוסלמי, ולא היה בין עובדי האלילים". המילה "מוסלמי" בפסוק זה (مسلم), פירושה מי שמתמסר לעבודת האל לבדו, ולא בהכרח מי שמשתייך לדת האסלאם של מוחמד, שטרם הופיעה בזמנו של אברהם.

הקוראן מפציר במוחמד לנהוג כחניף, שכן זוהי הצורה הטבעית (בערבית: فطرة, בתעתיק מדויק: פִטְרה) בה ברא אלוהים את האדם (סורה 30, סורת א-רוּם / איה 30). גם שאר בני האדם נקראים לנהוג כחניפים (סורה 22, סורת אל-חג' / איה 31; סורה 98, אלבינה / איה 5).

במסורת המוסלמית
---------------

המסורת המוסלמית מזהה דמויות נוספות כחניפים, קרי, מונותאיסטים, מן התקופה הקדם-אסלאמית שנהגו לפי דתו של אברהם (החניפיה). בין השאר נזכרים שמותיהם של ורקה בן נופל (אנ'), עביד אללה בן ג'חש (אנ'), עת'מאן בן חוארת' (אנ') וזיד בן עמר בן נפיל. מסופר כי חלק מעובדי האלילים טענו שהם חניפים, למרות שקיימו רק חלק מהטקסים של דת החניפיה, כמו העלייה לרגל למכה וביצוע ברית מילה.

המילה "חניף" משמשת לעיתים כמקבילה למילה "מסלם" (مسلم, כלומר: "מוסלמי"), והצורה "חניפיה" כמתייחסת לדת האסלאם. משמעויות אלה צמחו על רקע התפיסה שהאסלאם הוא המשכה האמיתי של הדת המונותאיסטית הטהורה של אברהם.

במקורות חוץ-אסלאמיים
--------------------

בספרות המדרשית השורש חנ"ף מקושר למינים, ובסורית הצורה "חנפא" מציינת עובדי אלילים לא-נוצרים. על רקע זה השתמשו כותבים נוצרים מהתקופה העבאסית במונח "חניף" ככינוי גנאי למוסלמים.

קישורים חיצוניים
----------------

* חניף, באתר אנציקלופדיה בריטניקה (באנגלית)

הערות שוליים
------------

1. ↑  ראו מילון ליין, בערך ח.נ.ף.
2. ↑  Rubin, Uri. "Ḥanīf ." Encyclopaedia of the Qurʾān.
3. ↑  Watt, W. Montgomery. "Ḥanīf." Encyclopaedia of Islam.
4. ↑  Rubin, Ibid.

|  |  |
| --- | --- |
| בקרת זהויות עריכת הנתון בוויקינתונים | 
* TDVİA: hanif

 |
**מתקפת מנע גרעינית** או **מכה ראשונה** היא מתקפת פתע גרעינית המשתמשת בכוח גרעיני מסיבי. "מכה ראשונה" מוצלחת משמידה את רוב כוחו הגרעיני של היריב כך שהיכולת הגרעינית השיורית, ככל שנותרת כזו, איננה מספיקה להשמדת התוקף בעוד המותקף אינו יכול להמשיך במלחמה. מתקפה גרעינית ראשונה לרוב תתקוף את האתרים הגרעיניים האסטרטגיים של האויב: מתקני שיגור טילים, בסיסי צוללות, שדות תעופה, מפקדות, ואתרי אספקה.

בעוד שבמהלך רוב המלחמה הקרה שרר מצב של השמדה הדדית מובטחת, ובפרט לאחר הכניסה לשירות של צוללות טילים בליסטיים, בתחילת המלחמה הקרה מכה ראשונה מוצלחת הייתה אפשרות אופרטיבית. כך למשל ב-1961 נשיא ארצות הברית ג'ון קנדי בחן שימוש במכה ראשונה במהלך משבר ברלין השני.

בעוד שמצב של השמדה הדדית מובטחת ממשיך לשרור בין המעצמות הגרעיניות הגדולות, ואף ייתכן ששורר באופן הדדי בין מעצמות אזוריות כהודו ופקיסטן, ביחס למדינות עם ארסנל גרעיני קטן יחסית כקוריאה הצפונית מתקפת מנע היא ישימה צבאית. מתקפת מנע גרעינית יכולה להיות ישימה גם כנגד מדינות כאיראן שהן מדינות סף גרעיניות.

ראו גם
------

* השמדה הדדית מובטחת
* מכה שנייה

קישורים חיצוניים
----------------

* מתקפת מנע גרעינית, באתר אנציקלופדיה בריטניקה (באנגלית)

הערות שוליים
------------

1. ↑  JFK's First-Strike Plan, אטלנטיק, אוקטובר 2001
2. ↑  Former Commander: Here’s What Happens When the President Orders a Nuclear Strike פורצ'ן, אוגוסט 2017
3. ↑  Nuclear Options, טבלט, פברואר 2011

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007533675905171
* LCCN: sh85048598

 |
**גלודיס פרלה ויגוסדוטיר** (באיסלנדית: **Glódís Perla Viggósdóttir**; נולדה ב-27 ביוני 1995) היא כדורגלנית איסלנדית המשחקת בעמדות הבלמת בבאיירן מינכן מהבונדסליגה לנשים ובנבחרת איסלנד.

קריירת מועדונים
---------------

גלודיס פרלה החלה את קריירת הכדורגל שלה בקבוצת הנוער של המועדון אייביירג הדני. ב-2009 הצטרפה למועדונים המשותפים קואופווגס(אנ') ו-ויקינגיר(אנ') מליגת העל האיסלנדית(אנ'). 

ב-2011 עברה לעונה אחת למועדון הורסנס הדני. ב-2012 עברה למועדון סטיארנאן(אנ') מליגת העל האיסלנדית. במדי סטיארנאן זכתה גלודיס פרלה באליפות איסלנד, גביע האיסלנדי לנשים(אנ'), גביע הליגה האיסלנדית לנשים והסופרקאפ האיסלנדי לנשים(אנ'). 

ב-2015 עברה גולדיס פרלה לאסקילסטונה יונייטד(אנ') מליגת העל השוודית לנשים. ביולי 2017 עברה לרוזנגארד(אנ'), גם היא מליגת העל השוודית, במדיה זכתה באליפות ב-2019 ובגביע השוודי לנשים(אנ') ב-2017 ו-2018. 

ביולי 2021 חתמה גלודיס פרלה בבאיירן מינכן מהבונדסליגה לנשים.

קריירה בינלאומית
----------------

ב-4 באוגוסט 2012 ערכה גלודיס פרלה את הופעת הבכורה שלה בנבחרת איסלנד, בתיקו 1:1 נגד נבחרת סקוטלנד במסגרת משחק ידידות. 

גלודיס פרלה נקראה לסגל שוודיה לאליפות אירופה בכדורגל נשים 2013. ב-7 באפריל 2022 ערכה את הופעתה ה-100 במדי שוודיה, בניצחון 5:0 על בלרוס(אנ') במסגרת מוקדמות גביע העולם לנשים 2023(אנ').

הישגים ותארים
-------------

**סטיארנאן**

* ליגת העל האיסלנדית(אנ'): 2013, 2014
* הגביע האיסלנדי לנשים(אנ'): 2012, 2013
* גביע הליגה האיסלנדית לנשים: 2013, 2014
* הסופרקאפ האיסלנדי לנשים(אנ'): 2012

**רוזנגארד**

* ליגת העל השוודית לנשים: 2019
* הגביע השוודי לנשים(אנ') 2017, 2018

קישורים חיצוניים
----------------

ויקישיתוף מדיה וקבצים בנושא **גלודיס פרלה ויגוסדוטיר** בוויקישיתוף
* גלודיס פרלה ויגוסדוטיר, ברשת החברתית טוויטר
* גלודיס פרלה ויגוסדוטיר, ברשת החברתית אינסטגרם
* פרופיל, באתר Soccerdonna (בגרמנית)
* פרופיל, באתר Soccerway
* פרופיל, באתר WorldFootball.net
**זכריה הוכשילד** (בגרמנית: **Zachary Hochschild**;‏ 16 במאי 1854 – 6 בנובמבר 1912) היה איש עסקים יהודי-גרמני.

ביוגרפיה
--------

זכריה הוכשילד נולד בשנת 1854 בביבליס שבמערב גרמניה. הוא עבר לפרנקפורט והתחיל לעבוד אצל פיליפ אברהם כהן בעסקי מתכות. לאחר התקדמות לדרגות ניהול, בשנת 1878 הוא קיבל שליטה על החברה.

בשנת 1881 ביחד עם קרובי משפחה נוספים הוא ייסד Metallgesellschaft AG. אף על פי שזה הייתה חברה ציבורית, בניהולה היו הרבה סממנים של חברה משפחתית, חברי המשפחה קודמו לתפקידי ניהול לצד מועסקים אחרים בעלי וותק גדול. בשנת 1884 זכריה הוכשילד שלח את אחיו ברטולד לארצות הברית בו הוקמה American Metal Company.

בהמשך עסקי המשפחה הורחבו לבוליביה בה פעל מאוריסיו הוכשילד.

זכריה הוכשילד היה פעיל בעסק עד יום מותו בשנת 1912 במינכן בגיל 58 בלבד.

קישורים חיצוניים
----------------

ויקישיתוף מדיה וקבצים בנושא **זכריה הוכשילד** בוויקישיתוף
* ביוגרפיה (בגרמנית)
* זכריה הוכשילד, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 137583508
* ISNI: 0000 0000 5720 9527
* VIAF: 81756323
* WorldCat (עם VIAF): 81756323

 |
**יוהאן וילהלם בריקה** (בגרמנית: **Johann Wilhelm Brücke**;‏ 4 במרץ 1800 – 1 באפריל 1874) היה צייר אדריכלות ונוף גרמני.

ביוגרפיה
--------

יוהאן וילהלם בריקה היה החמישי מבין שבעה בנים של צורף בסטרלסונד, יוהאן גוטפריד בריקה ואשתו אנה ברברה בריקה. לאחר מותו המוקדם של האב בשנת 1812, ניהלו האם והבן הבכור יוהאן כריסטיאן בריקה את הסדנה לצורפות עד לפשיטת רגל בשנת 1827.

לאחר שסיים את לימודיו בעיר הולדתו למד באקדמיה לאמנות בברלין. הוא למד בין השאר אצל יוהאן ארדמן הומל. את התמחותו כצורף, אותה החל בגיל 15. הוא למד בברלין בין השנים 1819–1824, וקיבל מלגה מעיר הולדתו. בתמיכת מוריו ומלגה קטנה נסע בריקה לרומא בשנת 1829.

בתקופה זו תיאר בתמונותיו את האדריכלות הרומית, כמו גם את הנוף ואת האנשים. עבודותיו באיטליה נעשו תחילה ברישום והועברו לצבעי שמן לאחר חזרתו לברלין. הם נחשבים לציורים מוצלחים במיוחד. בסתיו 1834, בריקה עזב את איטליה והתיישב בברלין כצייר עצמאי. כאן השתתף בקביעות בתערוכות השנתיות של האקדמיה לאמנות עד סוף ימיו.

בריקה גילה את סגנונו בשלב מוקדם מאוד, אך בעבודתו המאוחרת, במיוחד עם כמה עבודות בברלין ובסנקט פטרבורג, הוא התקרב בצורה אמנותית לצייר אדוארד גרטנר. היצירות של בריקה זכו לתשומת לב הרבה אחרי מותו. בשנת 1906 הוא יוצג בכמה תמונות בתערוכת המאה של האמנות הגרמנית בברלין.

הציורים של בריקה מאופיינים ויזואלית בצבעם האדמדם ולכן קל יחסית לזהות אותם. העוצמה של ציור בית העירייה העתיק של ברלין ברחוב ספנדאואר, שנוצר בשנת 1840, טמונה בייצוג המיומן של הארכיטקטורה של שורות הבתים, שנראית כאן עדיין כבעיירה קטנה, אך מעל הכל בתצוגה של חיים בורגניים צבעוניים המתרחשים ברחוב.

כביש טבעתי בסטרלסונד שנבנה בשנת 2017 נקרא וילהלם-ברוקה-רינג.

גלריה
-----

* 
* 
* 
*

קישורים חיצוניים
----------------

ויקישיתוף מדיה וקבצים בנושא **וילהלם בריקה** בוויקישיתוף

הערות שוליים
------------

1. ↑  Gerhard Hansen (Hrsg.): *Wilhelm Brücke*. Galerie unter den Linden, Berlin 1851. (Ausstellungskatalog)
2. ↑  Irmgard Wirth: Berliner Malerei im 19. Jahrhundert. Siedler Verlag, Berlin 1990, מסת"ב 3-572-10011-9, S. 195.

|  |  |
| --- | --- |
| בקרת זהויות עריכת הנתון בוויקינתונים | 
* GND: 129528854
* RKD: 13272
* ULAN: 500122319
* VIAF: 52770804
* WorldCat: viaf-52770804

 |
**מתרגם** הוא אדם העוסק בתרגום של טקסטים כתובים. להבדיל ממתורגמן, העוסק בתרגום של דיבור, באופן סימולטני או מיד עם תום הדיבור.

עבודת התרגום
------------

עבודת המתרגם מצריכה היכרות מעמיקה עם שפת היעד ושפת המקור, וכן עם התחום שבו עוסק התרגום. מתרגם מומחה לתרגום ספרות יפה, למשל, יתקשה לתרגם ספר טכני העוסק בתחום מסוים ומשתמש באוצר מילים הזר לו לחלוטין.
מקובל להבדיל בין תרגומים בתחומים הבאים:

* תרגום ספרותי, כולל גם תרגומים לסרטים, למחזות ולכתוביות
* תרגום בתחום הרפואי
* תרגום של מסמכים טכניים - מפרטים, תיעוד לפיתוח, חוברות הפעלה, הרכבה וטיפול
* תרגום מסמכים כלכליים ופיננסיים
* תרגום משפטי
* תרגום בתחום השיווק והפרסום

בין העוסקים בתרגום של ספרות יפה ניתן למצוא סופרים ומחזאים רבים, ויש המפיקים תרגומים וירטואוזיים, המשלבים את כישורי המתרגם בתחום התרגום ובתחום הכתיבה. תרגום של יצירה ספרותית גדולה יכול לערוך מספר שנים.

בישראל
------

אף שרבים מהעוסקים בתרגום לא רכשו השכלה ספציפית בתחום זה, מתקיימים בישראל לימודי תעודה בתרגום באוניברסיטת בר-אילן, באוניברסיטת תל אביב ובמכללת בית ברל. באוניברסיטת בר-אילן מתקיימים גם לימודים לתואר שני בחקר התרגום. החל משנת 1992 ניתן גם להבחן בישראל בבחינת בגרות של שתי יחידות לימוד בתרגום (מעברית לאנגלית או הפוך). 

המוציאים לאור בישראל נוהגים לשלם, על תרגום ספר בדרך כלל לפי עמוד. בגלל ריבוי דוברי האנגלית ברמה גבוהה בישראל, יש היצע גדול, כך שמתרגמים משפות שאינן אנגלית מקבלים תגמול גבוה יותר.

הפרס המרכזי בנושא התרגום בישראל הוא פרס טשרניחובסקי לתרגום (קיים פרס לתרגומים ספרותיים וכן פרס לתרגומים מדעיים).
בין שאר הנושאים עליהם מוענק פרס ישראל, נמנה גם נושא התרגום של שירה וספרות. בשנת 2007 זכתה המתרגמת נילי מירסקי בפרס מהנימוקים הבאים:

> 
> נילי מירסקי הביאה את התרגום אל מדרגה אמנותית גבוהה במיוחד. מפעל התרגום הענף שלה סולל דרך לקורא הישראלי אל גדולי הספרות האירופית. תרגומיה של מירסקי מצטיינים בהקשבה דרוכה לקול הספרותי של המקור, ובסירוב ליצור דגם אחיד של תרגום. היא מוצאת לבוש עברי גמיש והולם לסגנונו המיוחד של כל סופר, ויחד עם זאת מעשי התרגום שלה חיים ונושמים בשפה העברית
> 
> 
> 
> — נימוק חבר השופטים
>

ראו גם
------

* רשימת מתרגמים

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **מתרגם** |
| ויקישיתוף תמונות ומדיה בוויקישיתוף: **מתרגם** |

* קרמיט דה פרוג, מדריך קרמיט למתרגם המתחיל, באתר "נענע"
* יותם שווימר, אנשי הדממה: על עולמם הנשכח של המתרגמים, באתר ynet, 8 ביולי 2011
* ניצה בן-ארי, ‏מתרגמים כגיבורי ספרות: 30 שנות חקר התרגום בראי הסיפורת, **מכאן** י"ב, דצמבר 2012, עמ' 98–125
* מתרגמים, דף שער בספרייה הלאומית

הערות שוליים
------------

1. ↑  אבי כצמן, המתרגמים, כותרת ראשית, 4 ביוני 1986
2. ↑  אתר למנויים בלבד גילי איזיקוביץ, האנשים שמתרגמים ספרים לעברית מרוויחים פחות משכר מינימום, באתר הארץ, 4 ביולי 2017
3. ↑  עלית קרפ, מתרגם, כמו פסנתרן, הוא רק אמן מבצע, באתר הארץ, 4 במאי 2008

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007546110105171
* BNE: XX527104
* BnF: cb12650046t (data)
* GND: 4061414-1
* LCCN: sh85136974
* NARA: 10643093
* NDL: 01198793
* NKC: ph124892

 |
**המתקפה שלזיה התחתית** (ברוסית: **Нижне-Силезская наступательная операция**) הייתה מתקפה סובייטית בחזית המזרחית של מלחמת העולם השנייה ב-1945, שכללה כוחות של החזית האוקראינית הראשונה בפיקודו של מרשל איוואן קונייב. המתקפה הביאה לנסיגת חיילים גרמנים מרוב שלזיה התחתית וכיתרה כוח גרמני גדול בבירת המחוז, ברסלאו. המתקפה החלה ב-8 בפברואר ונמשכה עד 24 בפברואר, כאשר הסובייטים הפסיקו את המתקפה לאחר שכבשו ראש גשר קטן מעבר לנהר הנייסה ליד פורסט. המתקפה היוותה המשך ישיר למתקפת ויסלה-אודר, שבה גירשו חייליו של קונייב את קבוצת ארמיות A הגרמנית מפולין, שחררו את קרקוב ותפסו ראשי גשר מעל האודר.

סדר הכוחות
----------

### הצבא האדום

* האגף הצפוני של החזית האוקראינית הראשונה (איוואן קונייב)
	+ ארמיית המשמר המשוריינת השלישית (פאבל ריבאלקו)
	+ ארמיית הטנקים הרביעית (דמיטרי לליושנקו)
	+ ארמיית המשמר השלישית
	+ ארמיית המשמר החמישית
	+ ארמייה 6 (ולדימיר גלוזדובסקי)
	+ ארמייה 52
	+ ארמיית האוויר ה-2

### הוורמאכט

* האגף הצפוני של קבוצת ארמיות A שהוגדרה מחדש כקבוצת ארמיות מרכז) (גנרל-פלדמרשל פרדיננד שרנר)
	+ הארמייה ה-17 (גנרל פרידריך שולץ)
		- קורפוס הפאנצר ה-48
		- קורפוס הפאנצר ה-57
		- הקורפוס ה-17
		- הקורפוס ה-8
		- חיל המצב של מבצר ברסלאו
	+ ארמיית הפאנצר הרביעית (גנרל פריץ-הוברט גרזר)
		- קורפוס הפאנצר ה-24
		- קורפוס הפאנצר גרוסדויטשלנד
		- קורפוס הפאנצר ה-40
		- קבוצת פרידריך

המתקפה
------

התקפות פומרניה ושלזיה
קונייב התכוון לפרוץ מראשי הגשר של שטינאו ואולאווה, שאובטחו בתום מתקפת ויסלה-אודר, ב-8 בפברואר. הוא הקדים את המתקפה הראשונית בהפגזה ארטילרית בת חמישים דקות, חייליו חצו את קווי הזינוק בשעה 06:00. עד סוף היום חודי החנית של החזית חדרו כ-60 ק"מ. ארמיית הטנקים ה-3 של המשמר קיבלה הוראה לנוע דרומה ולאחר מכן מזרחה על מנת לכתר את העיר ברסלאו מאחור, בעוד ארמיית הטנקים הרביעית המשיכה בדחיפה מערבה מראש הגשר של שטינאו.

עד 15 בפברואר, כוחות משני ראשי הגשר כיתרו את ברסלאו בעוד ארמיית המשמר המשוריינת השלישית סגרה את הפער מערבה, רק גורמים של דיוויזיית הרגלים ה-269 הגרמנית הצליחו לסגת. עוד 35,000 חיילים ו-80,000 אזרחים כותרו בברסלאו. המצור על ברסלאו נמשך עד סוף המלחמה.

ארמיית הטנקים הרביעית, בינתיים, דחפה הרחק קדימה לעבר נהר הנייסה, כנגד התנגדות מסוימת של ארמיית הפאנצר הרביעית. ב-14 בפברואר, שני קורפוסים גרמניים (קורפוס הפאנצר גרוסדויטשלנד וקורפוס הפאנצר ה-24) פתחו במתקפת נגד פתאומית שהותירה את כוחו של לליושנקו במאבק נואש כדי להימנע מכיתור. הגרמנים לא הצליחו לסגור את הכיתור, והפסיקו את פעולות התקיפה תוך חמישה ימים, כאשר הארמייה ה-52 וארמיית המשמר המשוריינת השלישית הצליחו לאבטח את אגפי עמדתו של לליושנקו.

ב-24 בפברואר, מול תגבורת גרמנית כבדה, הפסיק קונייב את השלב ההתקפי של המבצעים, לאחר שהבטיח ראש גשר קטן מעבר לנייסה ליד פורסט. זה הגדיר למעשה את קווי ההתחלה בגזרה זו לקרב על ברלין, או מתקפת ברלין, חודשיים לאחר מכן.

לאחר מכן
--------

שרנר ניסה לזכות בשטח מסוים במהלך מרץ עם התקפות נגד מוצלחות בלובן ובשטריגאו. אולם מתקפה להסרת המצור על ברסלאו הופרעה על ידי מתקפה על האגף הימני של החזית האוקראינית הראשונה לדרום מזרח: מתקפת שלזיה העילית.

קישורים חיצוניים
----------------

ויקישיתוף מדיה וקבצים בנושא **מתקפת שלזיה התחתית** בוויקישיתוף

הערות שוליים
------------

1. ↑  Duffy, p.132
2. ↑  Duffy, p.134
3. ↑  Duffy, p.135
**שמעון אבן** (15 ביוני 1935 - 1 במאי 2004) היה מחלוצי מדעי המחשב בישראל, פרופסור מן המניין בפקולטה למדעי המחשב בטכניון.

ביוגרפיה
--------

אבן נולד ברמת גן. ב־1959 קיבל תואר בוגר בהנדסת חשמל מהפקולטה להנדסת חשמל בטכניון, ב-1961 קיבל תואר מוסמך במתמטיקה מאוניברסיטת קרוליינה הצפונית, וב־1963 קיבל תואר דוקטור במתמטיקה שימושית מאוניברסיטת הרווארד, בהנחייתו של האו ואנג (Hao Wang). 

היה חבר סגל באוניברסיטת הרווארד, בטכניון ובמכון ויצמן למדע, שם הוביל, בשנת 1969, את פתיחתו של מסלול הלימודים הראשון לתואר במדעי המחשב בישראל. בשנים 1975-1970 לימד גם באוניברסיטת תל אביב, בקורסים הראשונים שניתנו במסלול מדעי המחשב שבמסגרת המחלקה למתמטיקה. משנת 1974 היה פרופסור בפקולטה למדעי המחשב בטכניון, ופעמיים עמד בראשה. זכה פעמים רבות בפרסים למרצה מצטיין. לאחר פרישתו מהטכניון היה ראש המגמה למדעי המחשב במכללה האקדמית תל אביב יפו וסגן הנשיא לעניינים אקדמיים.

בשנת 1965 היה חבר בצוות שפיתח את המחשב "אלביט 100", שהיווה פריצת דרך בהיותו המיני-מחשב המסחרי הראשון בעולם והמחשב המסחרי הראשון שיוצר בישראל.

תחומי המחקר העיקריים שלו היו אלגוריתמים, תורת הגרפים, קריפטוגרפיה וסיבוכיות חישובית. מעבודותיו הידועות: האלגוריתם הפולינומי הראשון שבודק האם ניתן לשכן גרף נתון במישור (האם הוא מישורי), ההוכחה הראשונה כי בעיה קומבינטורית "טבעית" היא שלמה ל-PSPACE, ואלגוריתמים יעילים לבדיקת קשירות של גרף. מתלמידיו הבולטים: ברוך אוורבוך, אלון איתי, ראובן בר-יהודה, עודד גולדרייך, מיכאל רודה ויוסי שילוח. 

שמעון אבן נפטר בישראל בשנת 2004. הותיר אישה ושלושה ילדים. אחד מבניו הוא פרופ' גיא אבן, שעוסק באלגוריתמיקה באוניברסיטת תל אביב.

ספריו
-----

* Algorithmic Combinatorics, Macmillan, 1973
* Graph Algorithms, Computer Science Press, 1979

כמו כן פרסם יותר ממאה מאמרים. הקורס "אלגוריתמים בתורת הגרפים", שניתן במסגרת האוניברסיטה הפתוחה, מתבסס על הרצאות מוסרטות של פרופ' אבן.

קישורים חיצוניים
----------------

ויקישיתוף מדיה וקבצים בנושא **שמעון אבן** בוויקישיתוף

* שמעון אבן, באתר פרויקט הגנאלוגיה במתמטיקה
* שמעון אבן, באתר dblp
* שמעון אבן, באתר ResearchGate
* דף הבית של פרופ' אבן בטכניון
* עודד גולדרייך, אודות שמעון אבן, נובמבר 2003
* The Shimon Even Memorial Page

הערות שוליים
------------

1. ↑  דיקנים וראשי מחלקות חדשים בטכניון, מעריב, 16 בינואר 1979

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007477387505171
* BnF: cb172143412 (data)
* CANTIC: a11546888
* DBLP: e/ShimonEven
* GND: 110882695
* ISNI: 0000 0001 1698 0240
* LCCN: n79076099
* MGP: 18988
* NKC: ctu2016907648
* NTA: 068091532
* SUDOC: 083063692
* VIAF: 109307638
* WorldCat: lccn-n79076099

 |
**וילהלם אוגוסט גוליקה** (באנגלית: **Wilhelm August Golicke**;‏ 1802 – 5 ביולי 1848) היה צייר גרמני בלטי.

ביוגרפיה
--------

הוא נולד בטאלין או בסנט פטרבורג. הוא גדל בקהילה הגרמנית של טאלין, ולמד בסנט פטרסבורג בסטודיו של הצייר האנגלי ג'ורג' דאו.

בין השנים 1822–1828 צייר דאו, יחד עם גוליקה ותלמיד נוסף אלכסנדר פוליאקוב, 332 דיוקנאות של גנרלים צארים שהתבלטו במלחמה נגד נפוליאון. הציורים הוצבו בגלריה הצבאית של ארמון החורף. דאו הפך לחבר טוב של גוליקה במהלך עבודתם המשותפת והשאיר לו קצבה בצוואתו.

לאחר מותו של דאו, גוליקה למד באקדמיה האימפריאלית לאמנויות. הוא סיים את לימודיו ב-1832 וזכה בתואר "אמן עצמאי", סימן להכרה רשמית. ב-1837 ביקר באנגליה ובאיטליה.

הוא נפטר בסנט פטרסבורג, מכולרה, ב-5 ביולי 1848.

עבודתו שלאחר מות דאו, כללה בעיקר ציורי ז'אנר, טבע דומם וסצנות מההיסטוריה. ניתן לראות רבות מיצירותיו בגלריה טרטיאקוב במוסקבה.

גלריה
-----

* 
* 
* 
*

קישורים חיצוניים
----------------

ויקישיתוף מדיה וקבצים בנושא **וילהלם אוגוסט גוליקה** בוויקישיתוף

הערות שוליים
------------

1. ↑  Kenneth, Wilhelm August Golicke, www.rusartnet.com (ב־British English)
2. ↑  paintings of Golicke Vasily, petroart.ru

|  |  |
| --- | --- |
| בקרת זהויות עריכת הנתון בוויקינתונים | 
* GND: 1189962209
* VIAF: 7327156253577208110003
* WorldCat: viaf-7327156253577208110003

 |
**ניקולאי דמיטריב-אורנבורגסקי** (ברוסית: **Николай Дмитриев-Оренбургский**‏: 1 בנובמבר 1838 – 21 באפריל 1898) היה צייר רוסי. בשנים 1875–1885 חי ועבד בפריז.

ביוגרפיה
--------

אורנבורגסקי היה אחד מארבעה עשר הסטודנטים שהחליטו ב-1863 לעזוב את האקדמיה הקיסרית לאמנויות כחלק ממרד הארבעה עשר ולהקים אגודה אמנותית עצמאית, ארטל האמנים של פטרבורג, שקדמה לאגודה לאמנות נודדת (הנודדים).

אורנבורגסקי ידוע בנושאים הצבאיים ששלטו בעבודתו לאחר שהשתתף במלחמת רוסיה-טורקיה בשנים 1877–1878, ובציורים המתארים את חיי הכפר הרוסי (חייהם של אנשים פשוטים, האיכרים, בפרט).

בפרויקט מתעד את התערוכה הקולומביאנית העולמית של 1893, במסגרתה הוצגו כמה מציורי חיי הכפר הרוסי שלו, נאמר כך על עבודתו של דמיטרייב-אורנבורגסקי: "תכונה בולטת היא אווירת העצב המתוארת בסצנות של החיים ברוסיה, אפילו באלו אשר מתארים את זמניהם העליזים - יותר. כך ב"יום ראשון בכפר", מאת דמיטריף-אורנבורסקי, שבו איכרים מנסים לעשות שמח, אפשר לראות שהם רק מנסים, ונשארים באדישות", "לעמוד מול הבד הזה פירושו להיות עם תחושה מאוד ריאלית כאילו להיות ניצב בכפר רוסי ביום ראשון אחר הצהריים".

עבודתו של דמיטרייב-אורנבורגסקי נאספת ומוצגת, בין היתר, במוזיאון ההרמיטאז', המוזיאון הרוסי, המוזיאון ההיסטורי הצבאי והמוזיאון לאמנות רוסית.

גלריה
-----

* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **ניקולאי דמיטריב-אורנבורגסקי** בוויקישיתוף

הערות שוליים
------------

1. ↑  Wayback Machine, web.archive.org, ‏2012-11-10
2. ↑  THE BOOK OF THE FAIR p.758
3. ↑  ART & ARCHITECTURE p.70 מאורכב מהמקור. אוחזר 2022-12-22

|  |  |
| --- | --- |
| בקרת זהויות עריכת הנתון בוויקינתונים | 
* GND: 1248272404
* ISNI: 0000 0004 4884 5854
* SUDOC: 235450219
* ULAN: 500135266
* VIAF: 127746591
* WorldCat: viaf-127746591

 |
אין לבלבל עם אין לבלבל ערך זה עם הערך "כוכב תועה".
תפיסת אמן של כוכב לכת תועה בגודל צדק.
**כוכב לכת תועה** (באנגלית: **Rogue planet**) הוא עצם בעל מסה של כוכב לכת שאינו קשור כבידתית לכוכב כלשהו, ולכן נע בתווך בין-כוכבי כגוף עצמאי. ישנם דיווחים על גילוי עצמים כאלה (לדוגמה, S Ori 70 (אנ')), אך הם טרם אושרו באופן רשמי.

חלק מהאסטרונומים מתייחסים לגופים אלה כאל "כוכבי לכת", בדרך כלל מתוקף האמונה שעצמים אלה אכן היו פעם כוכבי לכת אשר נפלטו ממסלולם כתוצאה ממעורבות של כוחות גרוויטציה סביב כוכב האם. עם זאת, אחרים טוענים כי ההגדרה של "כוכב לכת" צריכה להתבסס על המצב הנצפה הנוכחי, ולא על מצב המקורי בעבר. בנוסף, ייתכן כי גופים מסוג זה נוצרים באופן עצמאי בתהליך של קריסת ענן גז, בדומה להיווצרות כוכבים, ובמקרה זה הם לא היו במעמד של כוכבי לכת מעולם. לכוכבים אלו אין שנה, מפני שזו מוגדרת רק עבור גוף המקיף כוכב.

שמירת חום בתווך הבין-כוכבי
--------------------------

ב-1998 פרסם החוקר דייוויד סטיבנסון (אנ') מאמר תחת הכותרת "היתכנות כוכבי לכת תומכי חיים בחלל בין-כוכבי", בו הוערך כי ייתכנו כוכבי לכת תועים בעלי אטמוספירה עבה אשר תמנע קיפאון על ידי איבוד חום לחלל. הוצע כי לחץ אטמוספירי יחסי גבוה של מימן יגרום לאטימות האטמוספירה לקרינה תת-אדומה וימנע בריחת חום לחלל. ההסבר לנוכחות מימן וגזים קלים נוספים באטמוספירה הוא שעם ההתרחקות מכוכב האם והפחתה בכמות רוח כוכב ובקרינה על-סגולה, האטמוספירה העשירה במימן והליום מהדיסקה המקורית, תוכל להיות מוחזקת בקלות אף על ידי כוכב לכת במסה דומה לזו של כדור הארץ.

על פי החישובים של סטיבנסון, עבור גוף בגודל של כדור הארץ בעל אטמוספירה עם לחץ יחסי גבוה של מימן, אנרגיה גאותרמית הנוצרת מדעיכה רדיואקטיבית תוכל לחמם את פני השטח לטמפרטורות מעל נקודת הרתיחה של מים. כתוצאה מכך הוא העריך כי גופים בין-כוכביים בגודל כוכבי לכת ובעלי אוקיינוסים מימיים נוזליים עשויים להתקיים. יותר מכך, בהנחה שגופים אלה יישארו פעילים גאולוגית לתקופות ארוכות, הדבר יאפשר קיום מגנטוספירה מגנה ופעילות געשית על קרקעית הים, שיכולה להוות מקור אנרגיה לחיים.

כמו כן, סימולציה של תרחישי פליטת כוכבי לכת ממערכת האם שלהם הציעה כי כ-5% מגופים בגודל כדור הארץ יוכלו לשמור על ירחים בגודל הירח. ירח גדול יוכל לתרום לחימום גאולוגי נוסף, באמצעות מנגנון של גאות ושפל.

לסיכום, סטיבנסון מציין כי גילוי כוכבי לכת מסוג זה יהיה קשה כיוון שכמות הקרינה התרמית הנפלטת מהם לחלל צפויה להיות קטנה מאוד.

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.

כוכב לכת תשיעי
--------------

מחקרים שנעשו באמצעות סימולציות הסיקו כי ייתכן שכוכב הלכת התשיעי במערכת השמש הוא כוכב לכת תועה שנלכד בכבידתה של השמש.

ראו גם
------

* אומואמואה
* כוכב תועה

קישורים חיצוניים
----------------

ויקישיתוף מדיה וקבצים בנושא **כוכב לכת תועה** בוויקישיתוף

הערות שוליים
------------

1. ↑  מחקר: כוכב הלכת התשיעי היה "נווד שנלכד במערכת השמש", באתר ynet, 15 בינואר 2017
**גדעון רקמן** (באנגלית: **Gideon Rachman**; ‏‏נולד ב־1963) הוא עיתונאי יהודי-בריטי, מאז יולי 2006 בעל הטור הראשי לענייני חוץ בפייננשל טיימס.

חייו
----

נולד באנגליה להורים יהודים דרום אפריקאים ועבר חלק מילדותו בדרום אפריקה.

רקמן למד לתואר ראשון בהיסטוריה באוניברסיטת קיימברידג', וסיים ב-1984 בהצטיינות יתרה.

החל את הקריירה שלו בשירות העולמי של הבי-בי-סי (1984–1987). במהלך התקופה 1987–1988 זכה למלגת פולברייט והיה לעמית מחקר בבית הספר וודרו וילסון באוניברסיטת פרינסטון. במהלך השנתיים הבאות היה כתב ה-סאנדיי קורספונדנט בוושינגטון.

הוא הועסק במשך חמש-עשרה שנה בשבועון האקונומיסט, תחילה כעורך לענייני ארצות הברית, לאחר מכן ככתב בדרום-מזרח אסיה, מוצב בבנגקוק. הוא חזר ללונדון כעורך לענייני אנגליה באקונומיסט (1997–2000). שימש כבעל הטור *Charlemagne*, הדן בנושאי האיחוד האירופי, מוצב בבריסל, ובתפקידו האחרון כעורך מדורי העסקים ואסיה.

כעורך בפיינשל טיימס, תחומי העניין העיקריים שלו הם: מדיניות חוץ אמריקאית, האיחוד האירופי וגלובליזציה.

בעבר כתב מאמרים כפרילאנסר עבור מגזין פרוספקט והיה עורך משנה בוואשינגטון קוורטרלי (1996–2006). הוא גם הופיע באופן סדיר בתוכניות טלוויזיה ורדיו והרצה בכנסים ואירועים אקדמיים ועסקיים.

גדעון רקמן מנהל בלוג באתר FT.com.

קישורים חיצוניים
----------------

ויקישיתוף מדיה וקבצים בנושא **גדעון רקמן** בוויקישיתוף
* גדעון רקמן, ברשת החברתית טוויטר

הערות שוליים
------------

1. ↑  Economist journalist joins the Financial times
2. ↑  Rachman, Gideon. "Gideon Rachman's blog opening statement". אורכב מ-המקור ב-2007-07-03. נבדק ב-2007-08-31.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007451862705171
* GND: 1011404257
* ISNI: 0000 0001 0747 7387
* LCCN: n2010075154
* NKC: pna20201094310
* NLK: KAC201106243
* NTA: 330615408
* SUDOC: 149796676
* VIAF: 160057330
* WorldCat: lccn-n2010075154

 |
הנהר **סן חואן** (בספרדית: **Río San Juan**) בניקרגואה, הוא נהר באורך 192 קילומטרים הזורם מאגם ניקרגואה אל הים הקריבי. הנהר משמש בחלקו כגבול טבעי בין ניקרגואה וקוסטה ריקה. מסלולה של תעלת ניקרגואה מתוכנן לעבור בנתיב הנהר.

על-פי הסכם שנחתם בין קוסטה-ריקה וניקרגואה בשנת 1858, ניקרגואה בלבד רשאית להשתמש במי הנהר, ולקוסטה-ריקה רשות להשתמש בקטעים מסוימים בו כנתיב מסחר ושיט.

קודם לכריית תעלת פנמה שימש הנהר כנתיב שיט חשוב בקו מהאוקיינוס האטלנטי אל האוקיינוס השקט. עם פרוץ הבהלה לזהב, כשאלפי אנשים מכל רחבי העולם נהרו לקליפורניה, הפעיל קורנליוס ואנדרבילט קו אוניות קיטור במעלה הנהר, לתוך האגם ומשם קו דיליז'נס שהסיע נוסעים אל חוף האוקיינוס השקט.

בנהר חיה אוכלוסיית כריש שורי, שמקורה בים הקריבי. הכרישים אף נכנסים לתוככי האגם, כשהם שטים במעלה הזרם, כדגי הסלמון. "השמורה הביוספרית ריו סן חואן" הוכרה בידי ארגון אונסק"ו בשנת 2003.

קישורים חיצוניים
----------------

ויקישיתוף מדיה וקבצים בנושא **סן חואן** בוויקישיתוף
* סן חואן, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007562588505171
* GND: 4601588-7
* NARA: 10038764

 |
**סירמאנה דמבלה** (בצרפתית: **Siramana Dembélé**; נולד ב-27 בינואר 1977) הוא כדורגלן עבר צרפתי ששיחק בעמדת הקשר. כיום הוא משמש כעוזר מאמן בפורטו.

קריירה
------

עד לגיל 25, דמבלה שיחק בלה לילה, מהליגות החובבניות של צרפת. בקיץ 2002, חתם אולימפיק אלס.

בקיץ 2003, דמבלה חתם בקאן, בה התאחד עם מאמנו מאלס רנה מארסיליה וכעבור שנה חתם בנים.

ביוני 2005, דמבלה חתם בוויטוריה סטובאל מליגת העל הפורטוגלית.

כעבור חצי שנה, דמבלה שוחרר מוויטוריה, עקב אי תשלום משכורות וכעבור זמן קצר חתם בסטנדרד לייז' מליגת העל הבלגית.

ב-25 באוגוסט 2008, דמבלה הושאל למכבי פתח תקווה מליגת העל עד ליום העונה. דמבלה, רשם 27 הופעות במדי פתח תקווה, ובסיום העונה פרש מכדורגל.

שנה לאחר פרישתו, דמבלה מונה לעוזר מאמן של סטנדרד לייז', וכעבור שנה עזב את לייז'. בהמשך הקריירה, שימש כעוזר מאמן באולהננסה, אקדמיקה, בראגה ונאנט. החל משנת 2017, דמבלה הוא עוזר מאמן פורטו.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu
* פרופיל המאמן, באתר Transfermarkt

הערות שוליים
------------

1. ↑  לי בוץ, דמבלה וגרנצ'רוב חתמו במכבי פ"ת, באתר ynet, 25 באוגוסט 2008

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"סירמאנה דמבלה"**.
**פלתודון סינרוס** (שם מדעי: *Plethodon cinereus*) הוא מין של דו-חיים משפחת הפלתודוניים, החי במזרח אמריקה הצפונית שמדרום קנדה בקוויבק והפרובינציות האטלנטיות עד מינסוטה, מערבה עד מיזורי ודרומה עד לצפון קרולינה.

הפלתוון הוא קרובו של פלתודון גלוטינוסוס וידועים שני מופעים (אנ') שונים באותו מין, הנבדלים בצבעיהם והתגוננותם מטורפים.

תיאור
-----

זוהי סלמנדרה יבשתית קטנה באורך של 5.7 עד 10 ס"מ והיא בעלת גוף נמוך ורירי עם יכולת נשימה מעורה. העיניים גדולות והגפיים קצרות ואיטיות, כשהסלמנדרה משתמשת בעיקר בזנבה להיגוי. היא מופיעה בשני צורות: אדומות גב שהם בעלי פס אדום לאורך גב עד הזנב ולעיתים הוא מופיע בגוונים נוספים כמו: כתום, צהוב ולבן ובמקרים מסוימים אדום לחלוטין בכל הגוף. הצורה השנייה היא אפורי גב, שהם בעלי גב אפרפר דמוי-עופרת. בשני המופעים הבטן שחורה-לבנה ומנומרת.

הסלמנדרה היא פעילת יום החיה על קרקעית יערות לחים ובהם מחפשת טרף של חסרי חוליות כמו חרקים, קפזנבאים, רבי-רגליים, אמפיפודים ועכבישאים קטנים אותם היא צדה עם לשונה. סוג תזונתם מתבסס בהתאם למופעם כשהאדומים מתבססים על אקריות, קפזנבאים ונמלים בעוד האפורות מתבססות על נמלים, קרדיות ואיזופודים. הם מחבבות מאוד גם טרמיטים הנחשבים למתאימים לצעירים יותר מנמלים.

הסלמנדרות מזדווגות מתחת לסלעים ובולי עצים ביבשה והזכרים משאירים לנקבות חבילת תאי זרע, אותם הם מכניסות לנרתיקם. חלק מהפרטים הופכים למונוגמיים ושומרים יחדיו על אזור הרבייה שלהם מסלנמנדרות אחרות. הנקבות מייצרות 4 עד 17 ביצים בשנה ואלה בוקעות תוך 6 עד 8 שבועות.

קישורים חיצוניים
----------------

ויקישיתוף מדיה וקבצים בנושא **פלתודון סינרוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ITIS
* NCBI
* GBIF
 |

הערות שוליים
------------

1. ↑  פלתודון סינרוס באתר הרשימה האדומה של IUCN
גנרל **וילהלם אולקס** (בגרמנית: **Wilhelm Ulex**;‏ 15 ביולי 1880 – 26 ביוני 1959) היה מפקד בכיר בוורמאכט שפיקד על קורפוס במלחמת העולם השנייה.

ביוגרפיה
--------

### קריירה מוקדמת

אולקס נולד ב-15 ביולי 1880 בברמרהאפן שהשתייכה לאימפריה הגרמנית. בשנת 1899 התגייס פצל לצבא הגרמני הקיסרי, והצטרף לרגימנט הארטילריה ה-24 (הולשטיין), ולחם בשורותיו במלחמת העולם הראשונה. על פעולותיו בקרבות קיבל את עיטורי צלב הברזל דרגה ראשונה ושנייה, צלב האבירים של מסדר בית הוהנצולרן עם חרבות, אות הפציעה בשחור, וצלב הכבוד של מלחמת העולם 1914/1918.

לאחר המלחמה נשאר אולקס ברייכסווהר, ומילא בו תפקידי פיקוד ומטה. ב-1 באוקטובר 1922 הועלה אולקס לדרגת מיור, ובשנת 1924 מונה למפקד סוללה 4 ברגימנט הארטילריה ה-2 (הפרוסי), ולאחר מכן מונה לקצין מטה בפיקוד התותחנים ה-2. בשנת 1926 מונה למפקד הגדוד ה-4 ברגימנט הארטילריה ה-6 (הפרוסי), וב-1 באפריל 1928 הועלה לדרגת אוברסט לוטננט. בסוף 1928 מונה לראש מטה רגימנט הארטילריה ה-2 (הפרוסי), וב-1 בפברואר 1931 הועלה לדרגת אוברסט. ב-1 באוקטובר 1931 מונה למפקד רגימנט הארטילריה ה-2 (הפרוסי), וב-1 באוקטובר 1933 מונה למפקד פיקוד התותחנים ה-6, והועלה לדרגת גנרל מיור. ב-1 באוגוסט 1935 הועלה לדרגת גנרל לוטננט, ומונה למפקד פיקוד הרגלים ה-2. ב-15 באוקטובר 1935 מונה אולקס למפקד הדיוויזיה ה-12, וב-1 באוקטובר 1936 הועלה לדרגת גנרל חיל התותחנים. ב-6 באוקטובר 1936 מונה למפקד הקורפוס ה-11, וב-31 במרס 1939 נאלץ לפרוש מתפקידו עקב התנגדותו למפלגה הנאצית.

### מלחמת העולם השנייה

בפרוץ המלחמה מונה אולקס למפקד הקורפוס ה-10, ופיקד עליו במהלך הפלישה לפולין כחלק מהארמייה השמינית במסגרת קבוצת ארמיות דרום. ב-15 באוקטובר 1939 מונה אולקס למפקד מפקדת משמר הגבולות דרום בקרקוב, אך הודח מתפקידו בתחילת 1940 בעקבות התנגדותו לצעדים שנעשו כנגד האוכלוסייה האזרחית. ב-20 ביוני 1940 מונה אולקס למפקד המחוז הצבאי ה-1 בפוזן, וב-30 באפריל 1941 פרש מתפקידו.

### לאחר המלחמה

לאחר המלחמה התגורר אולקס בברמן, עד למותו ב-26 ביוני 1959.

קישורים חיצוניים
----------------

* וילהלם אולקס באתר lexikon-der-wehrmacht בגרמנית

|  |  |
| --- | --- |
| בקרת זהויות עריכת הנתון בוויקינתונים | 
* GND: 1025697812
* ISNI: 0000 0003 8155 252X
* VIAF: 261521259
* WorldCat (עם VIAF): 261521259

 |
**אבנר ארד** (**Avner Arad**; נולד ב-1967) הוא פסנתרן ישראלי-אמריקאי.

ביוגרפיה
--------

אבנר ארד נולד בחיפה. החל את הכשרתו בקונסרבטוריון דוניה ויצמן בעירו. בשנת 1980, כשהיה בן 13, עבר לארצות הברית, ושם המשיך את לימודיו בבית הספר איסטמן למוזיקה. זכה בתחרות הלאומית ע"ש שומסקי (Shumsky) ובתחרות התזמורת הפילהרמונית של רוצ'סטר. ב-1981 יצא לסיור הקונצרטים הראשון שלו באירופה כזוכה בתחרות הבינלאומית לפסנתרנים צעירים. באותה שנה החל ללמוד במכון קרטיס למוזיקה בפילדלפיה אצל סימור ליפקין. ב-1988, לאחר שזכה בפרס הראשון בתחרות ע"ש סרגיי קוסביצקי, ניגן ארד את וריאציות גולדברג של באך ברסיטל הראשון שלו בניו יורק.
ב-1999 הופיע באולם הרסיטל ע"ש וייל בקרנגי הול וזכה לביקורת אוהדת ב"ניו יורק טיימס".
הופעתו הראשונה במרכז לינקולן הייתה עם תזמורת ג'וליארד.
לאחר סיום לימודיו במכון קרטיס, המשיך לתואר מוסמך בבית הספר ג'וליארד בניו יורק כתלמידם של רודולף פירקושני ועמנואל אקס. בשנים 1994–1995 השתתף בפסטיבל רוויניה.
ארד ניגן באולמות קונצרטים מן החשובים בעולם, בהם הקונצרטחבאו באמסטרדם, הקונצרטהאוס בווינה ומרכז קנדי בוושינגטון הבירה.

הקלטות
------

אבנר ארד הקליט את כל הולסים של שופן וכן תקליטור שכולו יצירות לפסנתר מאת שומאן בחברת MSR קלאסיקס. עוד הקליט את מכלול יצירות הפסנתר של לאוש יאנאצ'ק בחברת הליקון, ואת מכלול היצירות לכינור ופסנתר של ארנסט בלוך, עם לטיציה הונדה-רוזנברג, בחברת אמס קלאסיקס.

פרסים ואותות הוקרה
------------------

* מלגות קרן התרבות אמריקה-ישראל
* 1988 – פרס ראשון בתחרות ע"ש סרגיי קוסביצקי
* פרס ראשון בתחרות הבינלאומית לפסנתרנים צעירים
* פרס ראשון (פעמיים) בתחרות ע"ש ג'ינה בכאואר של ג'וליארד
* 1998 – Distinctive Debuts award של קרנגי הול.

קישורים חיצוניים
----------------

* 

* אתר האינטרנט הרשמי של אבנר ארד
* אבנר ארד, ברשת החברתית LinkedIn

* אבנר ארד, באתר ספוטיפיי
* ביוגרפיה של אבנר ארד באתר "Bach Cantatas"

* 49th Dubrovnik Summer Festival, Croatia (August 15th, 1998), Dubrovnik: Dubrovnik Summer Festival, 1998, [p. 6], באתר פסטיבל הקיץ של דוברובניק

* ביוגרפיה של אבנר ארד באתר "בארי בול ארטיסטס"

* 
* 
* 
*

הערות שוליים
------------

1. ↑  James R. Oestreich, Review/Music; Debut Recital By a Pianist On the Verge, *הניו יורק טיימס*, June 10, 1990.
**מרוץ אמסטל גולד לנשים** (שם רשמי: **Amstel Gold Race Ladies Edition**) הוא מהדורת הנשים של מרוץ אמסטל גולד, מרוץ אופני כביש חד-יומי שנערך במחוז לימבורג שבהולנד.

היסטוריה
--------

המרוץ נוסד בשנת 2001, אז ניצחה בו דבי מנסוולד ההולנדית, הוא התחיל והסתיים במאסטריכט וכלל 100.5 קילומטרים בסך הכל המרוץ התקיים גם בשנת 2002 ו-2003, אולם מאז לא התקיים במשך 14 שנים, וחזר להתקיים ב-2017. גם במהדורה של 2017 המרוץ התחיל במאסטריכט, אך הסתיים בברג וטרבלייט, כשאנה ואן דר ברחן מנצחת במרוץ. שנה לאחר מכן שנטל בלאק ניצחה במרוץ, במדי חולצת הקשת של אלופת העולם.

המרוץ מאורגן על ידי חברת "קרן מרוץ אמסטל גולד", שהיא גם המארגנת של מרוץ הגברים. המרוץ גם מתקיים באותו היום של הנשים.

מנצחות
------

| שנה | רוכבת | קבוצה |
| --- | --- | --- |
| 2001 | הולנדהולנד דבי מנסוולד | Vlaanderen - T-Interim |
| 2002 | הולנדהולנד לאונטין ז'יליארד ואן-מורסל | Farm Frites - Hartol |
| 2003 | בריטניהבריטניה ניקול קוק |  |
| 2017 | הולנדהולנד אנה ואן דר ברחן | בוולס–דולמנס |
| 2018 | הולנדהולנד שנטל בלאק | בוולס–דולמנס |
| 2019 | פוליןפולין קטרזינה ניוויאדומה | קניון–סראם |
| 2021 | הולנדהולנד מריאנה ווס | יומבו–ויסמה |
| 2022 | איטליהאיטליה מרטה קוואלי | FDJ Suez Futuroscope (אנ') |
| 2023 | הולנדהולנד דמי וולרינג | Team SD Worx |

ראו גם
------

* מרוץ אמסטל גולד

קישורים חיצוניים
----------------

ויקישיתוף מדיה וקבצים בנושא **מרוץ אמסטל גולד לנשים** בוויקישיתוף
* 

* אתר האינטרנט הרשמי של מרוץ אמסטל גולד לנשים

הערות שוליים
------------
דוקטור **איאוּלוֹן גָגוֹשידזֶה** (בגאורגית: **იულონ გაგოშიძე**; נולד ב-17 ביולי 1935) הוא ארכאולוג, איש אקדמיה ופוליטיקאי גאורגי שכיהן כשר לענייני הפזורה של גאורגיה מנובמבר 2007 ועד לדצמבר 2009. לאחר מכן הוא הוביל את המרכז לחקר הארכאולוגיה במינהלת נשיא גאורגיה כחוקר. גגושידזה ידוע בעיקר בזכות מחקריו על השרידים האחמניים בגאורגיה.

איאולון נולד בשנת 1935 בטביליסי. בשנת 1958 סיים כבוגר הפקולטה לארכאולוגיה באוניברסיטה הממלכתית של טביליסי. בשנת 1983 הוענק לו תואר דוקטור במדעים (PhD).

משנת 1968 עמד בראש משלחות ארכאולוגיות בישראל, קפריסין ואזרבייג'ן מחוץ לגאורגיה, ובערוץ נהר קסאני, סאמאדלו, דדופליסצקארו ועוד בגאורגיה. בשנת 2004 הוא היה הארכאולוג המומחה של רשות העתיקות בנושא המנזר הגאורגי בירושלים, מנזר אום ליסאן.

בשנת 1991 הוא כיהן כמושל מצחתה, ומשנת 1995 הוא חבר אקדמיה באקדמיית גלאתי. בשנים 2004–2005 הוא כיהן כחבר מועצת העיר טביליסי. בנובמבר 2007 הוא מונה לשר לענייני הפזורה של גאורגיה.

איאולון חבר בסגל המוזיאון הלאומי הגאורגי, בחזקת חבר מחקר מוביל. בשנת 2005 הוא קיבל עיטור כבוד.

קישורים חיצוניים
----------------

* ריאיון עם איאולון גגושידזה, באתר YouTube (בגאורגית)

הערות שוליים
------------

1. ↑  רשות העתיקות: רשימת בעלי תפקידים
2. ↑  תמר חורציה, Spanish delegation upbeat on Georgian business opportunities, 1 בדצמבר 2008. בכתבה צוין כי המשלחת הספרדית נפגשה עם שר המדינה של גאורגיה לענייני פזורה בנובמבר 2007.

|  |  |  |
| --- | --- | --- |
| **הקודם**:**??** | **גאורגיהגאורגיה שר לענייני הפזורה של גאורגיה** 
נובמבר 2007 - לדצמבר 2009 | **הבא**:**מִירזָה דַווִיתִיאַנִי** |

|  |  |
| --- | --- |
| בקרת זהויות עריכת הנתון בוויקינתונים | 
* GND: 1215236050
* VIAF: 311428039
* WorldCat: viaf-311428039

 |
**מרוץ 6 השעות של סילברסטון** הוא מרוץ סיבולת למכוניות ספורט המתקיים מדי שנה במסלול המרוצים סילברסטון באנגליה.

המרוץ נוסד בשנת 1976 כחלק מאליפות העולם למכוניות ספורט של הפדרציה הבינלאומית לרכב (FIA) ומהווה כיום באופן מסורתי את מרוץ פתיחת העונה של אליפות העולם במרוצי סיבולת.

היסטוריה
--------

מרוץ סילברסטון נוסד בשנת 1976 כדי להוות חלק מתחרות אליפות העולם למכוניות ספורט של הפדרציה הבינלאומית לרכב (FIA). בשנת 1975 בוטל המרוץ הבריטי המסורתי בשנים ההן של האליפות אשר היה מתקיים במסלול המרוצים ברנדס האטץ' (Brands Hatch) במחוז קנט עקב עבודות לשדרוג המסלול, ובעקבות זאת לא התקיים מרוץ בשנה זו בבריטניה לראשונה מאז 1966. התוכנית הייתה לייסד מרוץ סיבולת בן 6 שעות חדש אשר יתקיים במסלול סילברסטון ויהווה תחליף למרוץ שבוטל על מנת שבריטניה תוכל לחזור ולארח את אליפות העולם ולהוות חלק ממנה.

המרוץ הראשון שהתקיים נערך במתכונת מצומצמת מאחר שכמה מן הקבוצות המשתתפות באליפות העולם בחרו שלא להתחרות במרוץ. את מרוץ זה ניצחו הנהגים הבריטיים ג'ון פיצפטריק וטום וולקינשואו מקבוצת ב.מ.וו. במרוץ שנת 1977 גדל מספר הקבוצות המשתתפות כאשר את מרוץ זה ניצחו הנהגים ג'קי איקס ויוכן מאס מקבוצת המרוצים הפרטית מרטיני רייסינג במכונית הפורשה 935 כמו גם את המרוץ בשנה שלאחר מכן, ובכך הפכו לנהגים הראשונים אשר זכו בניצחון שנתיים ברציפות. את מרוץ 1979 ניצחה קבוצת המרוצים הפרטית גלו במכונית פורשה 935 זאת לאחר שהמכונית של קבוצת פורשה הרשמית אשר הובילה ברוב שלבי המרוץ התרסקה והותירה לה את הניצחון במרוץ.

מרוץ 1980 זכור במיוחד כאשר היה המרוץ הראשון בו ניצחה מכונית אבטיפוס ייעודית, מכונית הדה קדנה לולה-פורד על ידי אלן דה קדנה הבריטי אשר שימש כנהג במרוץ הביתי, בנוסף להיותו בעלים הקבוצה, מתכנן ויצרן המכונית. 

בשנת 1982 נוסדה באליפות העולם קטגוריית C הבכירה (LMP1 כיום) למכוניות אבטיפוס ייעודיות אך למעשה בשנה זו ניצחה במרוץ דווקא קבוצת לנצ'יה על ידי מכונית מגרופ 6 הקודמת. בשנת 1983 ניצחה בפעם הראשונה מכונית מקטגוריית C כאשר הנהגים דרק בל ושטפן בלוף מקבוצת פורשה ניצחו במרוץ על ידי מכונית הפורשה 956. פורשה חזרה להציג דומיננטיות במרוץ לאחר שניצחה שוב פעמיים נוספות בשנים 1984–1985 על ידי הנהגים ג'קי איקס ויוכן מאס. 

למעט שנת 1989 בה התקיים המרוץ במסלול דונינגטון, בין השנים 1986–1991 קבוצת יגואר ניצחה במרוץ 5 פעמים ברציפות כאשר היא עושה זאת מול הקהל הבריטי המקומי.

מיתוג ופורמט
------------

תרשים מסלול סילברסטון
מרוץ סילברסטון נוסד במקור כמרוץ האורך 6 שעות. בין השנים 1983–1988 שונה פורמט המרוץ משעתי לפורמט מרחק ושמו של המרוץ שונה למרוץ 1000 ק"מ של סילברסטון. בשנת 1989 הועבר קיום המרוץ למסלול דונינגטון, וחזר לסילברסטון בשנת 1990 בפורמט מרוץ מקוצר ל-480 ק"מ. בשנת 1991 קוצר המרוץ ל-430 ק"מ, בשנת 1992 הוארך ל-500 ק"מ והייתה זו גם השנה האחרונה בה התקיים המרוץ עד לשנת 2000 כאשר חודש באופן חד פעמי בפורמט 500 ק"מ. בשנת 2004 חודש קיום המרוץ שוב ועד לשנת 2010 נערך בפורמט מרחק 1000 ק"מ. בשנת 2011 חזר המרוץ לגרסתו המקורית כאשר הפורמט חזר להיות שעתי בן 6 שעות.

קישורים חיצוניים
----------------

ויקישיתוף מדיה וקבצים בנושא **מרוץ 6 השעות של סילברסטון** בוויקישיתוף
גנרל **פרידריך הרליין** (בגרמנית: **Friedrich Herrlein**;‏ 27 באפריל 1889 – 28 ביולי 1974) היה מפקד בורמאכט שפיקד על כוחות במלחמת העולם השנייה.

ביוגרפיה
--------

### קריירה מוקדמת

הרליין נולד ב-27 באפריל 1889 באהרנברייטשטיין, ובשנת 1910 הוא התגייס לצבא הגרמני הקיסרי, והצטרף לרגימנט המשמר ה-3. עם פרוץ מלחמת העולם הראשונה הוא סופח לרגימנט המילואים של המשמר ה-2, וב-18 ביוני 1915 הוא הועלה לדרגת אובר לויטננט. בשנת 1916 הוא נפצע בקרבות, ובפברואר 1917 הוא מונה לשליש בדיוויזיה ה-2. בדצמבר 1917 הוא הועבר לרגימנט המשמר ה-1, ובפברואר 1918 הוא מונה לקצין מטה בחטיבת המילואים של המשמר ה-1. במאי 1918 הוא מונה לקצין במטה הכללי, ב-20 ביוני 1918 הוא הועלה לדרגת האופטמן, ובתום מלחמת העולם הראשונה הוא שירת כקצין במטה הדיוויזיה ה-224. על פעולותיו בקרבות קיבל את עיטורי צלב הברזל דרגה ראשונה ושנייה, עיטור צלב האבירים של מסדר בית הוהנצולרן עם חרבות, וצלב הכבוד של מלחמת העולם 1914/1918.

לאחר המלחמה הצטרף הרליין לרייכסווהר, ומילא בו תפקידי פיקוד ומטה. ב-1 באפריל 1931 הוא הועלה לדרגת מיור, וב-1 באוגוסט 1934 הוא הועלה לדרגת אוברסט לוטננט. ב-1 באוקטובר 1934 הוא מונה למפקד הגדוד ה-1 ברגימנט הרגלים ה-16, וב-15 באוקטובר 1935 הוא מונה למפקד הגדוד ה-1 ברגימנט הרגלים ה-65. ב-6 באוקטובר 1936 הוא מונה למפקד רגימנט הרגלים ה-116, וב-1 בינואר 1937 הוא הועלה לדרגת אוברסט.

### מלחמת העולם השנייה

בפרוץ המלחמה היה הרליין מפקד רגימנט הרגלים ה-116, ופיקד עליו במהלך המערכה על צרפת, כחלק מהדיוויזיה ה-9. ב-1 בינואר 1941 הוא הועלה לדרגת גנרל מיור, וב-15 בפברואר 1941 הוא מונה למפקד הדיוויזיה ה-71. ב-28 במרץ 1941 הוא מונה למפקד הדיוויזיה הממונעת ה-18, ובמהלך מבצע ברברוסה לחמה הדיוויזיה שבפיקודו כחלק מהקורפוס הממונע ה-57 במסגרת ארמיית הפאנצר השלישית, ואף השתתפה בקרב ביאליסטוק-מינסק. באוגוסט 1941 הועברה הדיוויזיה תחת פיקוד הארמייה ה-16 ולחמה עמה בקרב לנינגרד, ובאוקטובר 1941 הועברה הדיוויזיה תחת פיקוד הארמייה ה-18. ב-22 בספטמבר 1941 הוענק לו על פעולותיו צלב האבירים של צלב הברזל, וב-15 בדצמבר 1941 הוא פרש מתפקידו בעקבות מחלה. ב-1 בספטמבר 1942 הוא הועלה לדרגת גנרל לוטננט, וב-5 באוקטובר 1943 הוא מונה למפקד הקורפוס ה-55 בגזרה המרכזית. ב-1 בפברואר 1944 הוא הועלה לדרגת גנרל חיל הרגלים, ובפברואר 1945 הוא הועבר לעתודת המילואים של ה-OKH. במרץ 1945 הוא שימש כקצין מטה בקבוצת ארמיות דרום, וב-18 באפריל 1945 הוא נפל בשבי הבריטי.

### לאחר המלחמה

ב-17 במאי 1948 שוחרר הרליין מהשבי, ולאחר שחרורו הוא התגורר בגיסן. הרליין ניסה להביא לפיוס בין גרמניה לצרפת, ואף היה חבר בסגל הבונדסוור, עד מותו ב-28 ביולי 1974.

קישורים חיצוניים
----------------

ויקישיתוף מדיה וקבצים בנושא **פרידריך הרליין** בוויקישיתוף
* פרידריך הרליין באתר lexikon-der-wehrmacht (בגרמנית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1025616669
* VIAF: 258917783
* WorldCat (עם VIAF): 258917783

 |
**חַמֹּת דֹּאר** או **חַמַּת**, הייתה עיר מבצר על שפת הכנרת בתקופת המקרא. 

בספר יהושע מסופר שחמת נמסרה לשבט נפתלי עם האתרים: חלף, אלון בצעננים, אדמי הנקב, ויבנאל וערי המבצר: הצדים, צֵר, וכנרת ואתרים נוספים:

" לִבְנֵי נַפְתָּלִי יָצָא הַגּוֹרָל הַשִּׁשִּׁי לִבְנֵי נַפְתָּלִי לְמִשְׁפְּחֹתָם: וַיְהִי גְבוּלָם מֵחֵלֶף מֵאֵלוֹן בְּצַעֲנַנִּים וַאֲדָמִי הַנֶּקֶב וְיַבְנְאֵל עַד לַקּוּם וַיְהִי תֹצְאֹתָיו הַיַּרְדֵּן: ... וְעָרֵי מִבְצָר הַצִּדִּים צֵר וְ**חַמַּת** רַקַּת וְכִנָּרֶת:"

בספר יהושע מסופר שחמת דאר הייתה עיר מקלט וגם נמסרה ללויים:

"א וַיִּגְּשׁוּ רָאשֵׁי אֲבוֹת הַלְוִיִּם אֶל אֶלְעָזָר הַכֹּהֵן וְאֶל יְהוֹשֻׁעַ בִּן נוּן וְאֶל רָאשֵׁי אֲבוֹת הַמַּטּוֹת לִבְנֵי יִשְׂרָאֵל: וַיְדַבְּרוּ אֲלֵיהֶם בְּשִׁלֹה בְּאֶרֶץ כְּנַעַן לֵאמֹר ה' צִוָּה בְיַד מֹשֶׁה לָתֶת לָנוּ עָרִים לָשָׁבֶת וּמִגְרְשֵׁיהֶן לִבְהֶמְתֵּנוּ: וַיִּתְּנוּ בְנֵי יִשְׂרָאֵל לַלְוִיִּם מִנַּחֲלָתָם אֶל פִּי ה' אֶת הֶעָרִים הָאֵלֶּה וְאֶת מִגְרְשֵׁיהֶן: ... וּמִמַּטֵּה נַפְתָּלִי אֶת עִיר מִקְלַט הָרֹצֵחַ אֶת קֶדֶשׁ בַּגָּלִיל וְאֶת מִגְרָשֶׁהָ וְאֶת **חַמֹּת דֹּאר** וְאֶת מִגְרָשֶׁהָ וְאֶת קַרְתָּן וְאֶת מִגְרָשֶׁהָ עָרִים שָׁלֹשׁ:"

חוקרי מקרא הציעו לזהות בין חמת דאר או חמת, ובין העיר **חמון**, שהוזכרה בספר דברי הימים כשייכת לנחלת שבט נפתלי:

"וּמִמַּטֵּה נַפְתָּלִי אֶת קֶדֶשׁ בַּגָּלִיל וְאֶת מִגְרָשֶׁיהָ וְאֶת **חַמּוֹן** וְאֶת מִגְרָשֶׁיהָ וְאֶת קִרְיָתַיִם וְאֶת מִגְרָשֶׁיהָ:"

בתקופת בית שני הוקמה, באתר חמת דאר, העיר **חמתן** או **חמתא**, שבמעיינותיה החמים נהגו רבים לרחוץ; הוזכרה על ידי ההיסטוריון יוסף בן-מתתיהו בספרו **קדמוניות היהודים**, ובמסכת מגילה בתלמוד הבבלי.  
במאה ה-20, האתר נקרא חמי טבריה.

לקריאה נוספת
------------

* יוחנן אהרוני, **אטלס כרטא לתקופת המקרא**, ירושלים: הוצאת כרטא, 1974.

קישורים חיצוניים
----------------

* חמת דאר, אנציקלופדיה מקראית, באתר כותר

הערות שוליים
------------

1. ↑  על הזיהוי בין שני השמות, ראו: לוי יצחק רחמני, הערך: חמת, **לכסיקון מקראי**, (עורכים: מנחם סוליאלי, משה ברכוז), א-ב, תל אביב: הוצאת דביר, תשכ"ה-1965, עמ' 294.
2. ↑  ספר יהושע, פרק י"ט, פסוקים ל"ב–ל"ה.
3. ↑  ספר יהושע, פרק כ"א, פסוקים ג'–ל"ב.
4. ↑  ספר דברי הימים א', פרק ו', פסוק ס"א.
5. ↑  יוסף בן-מתתיהו, **קדמוניות היהודים**, י"ח, ב', ג'.
6. ↑  תלמוד בבלי, מסכת מגילה, דף ב', עמוד ב'.
מיקומו של אי השיפון הגדול בתוך סלובקיה
**אי השיפון הגדול** (בסלובקית: **Veľký Žitný ostrov**), להבדיל אותו מאי שיפון הקטן, הוא אי נהר בדרום־מערב סלובקיה, המשתרע מברטיסלאבה עד קומארנו. הוא שוכן בין הדנובה, ואה והדנובה הקטנה. זהו אי הנהר הגדול ביותר באירופה, עם שטח של 1,886 קילומטרים רבועים.

העיירות העיקריות באי הן Komárno (Révkomárom), Dunajská Streda (Dunaszerdahely) ו- Shamorín (Somorja). רובעי ברטיסלבה, וראקואה ופודונייסקה ביסקופיצה ממוקמים גם הם באי. גם בית הזיקוק Slovnaft ממוקם באי. האי הוא מאגר מי השתייה הגדול ביותר בסלובקיה, ואחד הגדולים גם באירופה. בגלל האקלים החם, קרקעות טובות ומאגרי מים זהו אזור חקלאי חשוב, עם התנאים הטובים ביותר לקבלת יבולים. זהו האזור הפורה ביותר בסלובקיה, וגורם לכריתה של רוב היערות באי.

אטימולוגיה
----------

שמו הסלובקי הנוכחי של האי הוא מודרני והוא נגזר מהדמיון הפונטי של *Schütt* הגרמנית (כלומר "הריסות") ו-žito (שיפון) בסלובקית. שם זה התקבל והוא נפוץ גם מכיוון שהאי הוא אזור פורה מאוד המשמש להפקת יבולים.

שמו המקורי של האי הוא ממוצא הונגרי ב(1250 "צ'ולוקו"). סטניסלב שגוי משוחזר שם כמו *\* Čalov* (כמו צ'כיה Čálovice, סרבית Čalovići או פולנית Nieczałów, Varsik כמו *\* Čelov* (כמו Čelovce בסלובקיה המזרחית). השם ההונגרי *Csallóköz* נגזר מהשם ההונגרי הישן של הדנובה הקטנה - "Csalló".

* דנובה הקטנה, היוצרת את אי השיפון הגדול, יחד עם נהרות דנובה ו-ואה.דנובה הקטנה, היוצרת את אי השיפון הגדול, יחד עם נהרות דנובה ו-ואה.
* בית זיקוק סלובנאפט בברטיסלבה.בית זיקוק סלובנאפט בברטיסלבה.
* Dunajská Streda, אחת העיירות הממוקמות באי השיפון הגדול.Dunajská Streda, אחת העיירות הממוקמות באי השיפון הגדול.
* Komárno, אחת העיירות הממוקמות באי השיפון הגדול.Komárno, אחת העיירות הממוקמות באי השיפון הגדול.

קישורים חיצוניים
----------------

ויקישיתוף מדיה וקבצים בנושא **אי השיפון הגדול** בוויקישיתוף
* Žitný ostrov ב- Slovakia.travel
* אי השיפון הגדול, באתר אנציקלופדיה בריטניקה (באנגלית)

הערות שוליים
------------

1. ↑   (in Czech)
2. ↑
3. ↑  Hladký, Juraj (2013). "Vlastné meno onymickom v regionálnom systéme" (PDF). *Актуальні проблеми філології та перекладознавства* (בסלובקית): 298. ISSN 2415-7929.

|  |  |
| --- | --- |
| בקרת זהויות עריכת הנתון בוויקינתונים | 
* GND: 4254661-8
* NKC: xx0084209
* VIAF: 2941156619121328780005
* WorldCat (עם VIAF): 2941156619121328780005

 |